Новы год — свята сямейнае. На жаль, не кожнае дзіця мае магчымасць правесці яго з роднымі і блізкімі. Аднак хочацца, каб, нягледзячы на гэта, сямейную атмасферу і сардэчнае цяпло адчуў кожны без выключэння. Менавіта з такімі думкамі і намерамі ехалі госці ў Крывіцкае спецыяльнае лячэбна-выхаваўчае прафесійна-тэхнічнае вучылішча закрытага тыпу. Напярэдадні навагодняга свята ў рамках рэспубліканскай дабрачыннай акцыі “Нашы дзеці” ўстанову наведалі міністр адукацыі Ігар Васільевіч Карпенка, рэктар БДПУ Аляксандр Іванавіч Жук, рэктар Рэспубліканскага інстытута прафесійнай адукацыі Валерый Мікалаевіч Галубоўскі, студэнты педагагічнага ўніверсітэта.